Ο **Ρόμπερτ Μπεν Λόμπαν Ουάλας** (αγγλικά: *Robert Ben Lobban Wallace*, 15 Μαΐου 1970) είναι Βρετανός πολιτικός και πρώην στρατιωτικός, που υπηρέτησε ως Υπουργός Άμυνας του Ηνωμένου Βασιλείου, από τον Ιούλιο του 2019 έως τον Αύγουστο του 2023, θέση στην οποία υπηρέτησε υπό την Κυβέρνηση Τζόνσον (2019–2022), υπό την Κυβέρνηση Τρας (Σεπτέμβριος–Οκτώβριος 2022), και υπό την Κυβέρνηση Σούνακ (2022–2023).

Είναι βουλευτής της Βουλής των Κοινοτήτων του Ηνωμένου Βασιλέιου, με το Συντηρητικό Κόμμα, για την εκλογική περιφέρεια του Γουάιρ εντ Πρέστον Νορθ από τον Μάιο του 2005.

Υπό την Κυβέρνηση Μέι, υπηρέτησε ως Υφυπουργός αρμόδιος για ζητήματα Ασφαλείας και Οικονομικού Εγκλήματος, από το 2016 έως το 2019, και υπό την Κυβέρνηση Κάμερον, υπηρέτησε ως Υφυπουργός για τη Βόρεια Ιρλανδία από το 2015 έως το 2016. 

Έχει υπηρετήσε επίσης, ως βουλευτής του Σκωτικού Κοινοβουλίου για την περιφέρεια της Βορειοανατολικής Σκωτίας (Άμπερντιν και Άμπερντινσαϊρ) από το 1999 έως το 2003.

Βιογραφία
---------

Ο Μπεν Ουάλας, γεννήθηκε τον Μάιο του 1970 στο Φάρνμπορο του Λονδίνου και μεγάλωσε στο Σόμερσετ της Αγγλίας. Αφού αποφοίτησε από το Λύκειο του "Millfield School" στο Σόμερσετ, εισήχθη στη Βασιλική Στρατιωτική Ακαδημία Σάντχερστ από την οποία αποφόιτησε πτυχιούχος τον Ιούνιο του 1991, με τον βαθμό του Ανθυπολοχαγού στη Σκωτική Φρουρά. Κατά τη στρατιωτική του καριέρα, υπηρέτησε στη Γερμανία, την Κύπρο, το Μπελίζ και στη Βόρεια Ιρλανδία.

Ο Μπεν Ουάλας, ήταν ένα από τα μέλη του Βρετανικού Στρατού, που στάλθηκαν στο Παρίσι ύστερα από τον θάνατο της Νταϊάνα, πριγκίπισσας της Ουαλίας να μεταφέρουν τη σωρό της πίσω στο Ηνωμένο Βασίλειο. Το 1998, αφυπηρέτησε από τις Βρετανικές Ένοπλες Δυνάμεις. 

Ύστερα από την αφυπηρέτησή του από τις Βρετανικές Ένοπλες Δυνάμεις, μπήκε στην πολιτική ως μέλος του Συντηρητικού Κόμματος. Από το 1999 έως το 2003, υπηρέτησε στο Σκωτικό Κοινοβούλιο. Από το 2005, είναι μέλος του Βρετανικού Κοινοβουλίου.

#### Προσωπική ζωή

Ο Ουάλας, είναι παντρεμένος με την επιστημονική ερευνήτρια Λίζα Κουκ από το 2001, με την οποία έχουν αποκτήσει δύο γιους και μία κόρη. Διαμένουν αμφότερα στο Λάνκασαϊρ και στο Λονδίνο.

Παραπομπές
----------




1. 1 2  «Who's who» (Βρετανικά αγγλικά, Αγγλικά) A & C Black. U38694. Ανακτήθηκε στις 7  Ιουλίου 2022.
2. ↑  Reuters (2022-09-06). «British PM Truss reappoints Ben Wallace as defence minister» (στα αγγλικά). *Reuters*.. Ανακτήθηκε στις 2022-09-10.
3. ↑  «Rishi Sunak keeps foreign and defense secretaries in post amid UK reshuffle». *POLITICO* (στα Αγγλικά). 25 Οκτωβρίου 2022. Ανακτήθηκε στις 25 Οκτωβρίου 2022.
4. ↑
5. ↑  «The Rt Hon Ben Wallace MP». *GOV.UK* (στα Αγγλικά). Ανακτήθηκε στις 10 Σεπτεμβρίου 2022.
6. ↑  «Defence secretary under fire for appearing to condone torture». *the Guardian* (στα Αγγλικά). 8 Σεπτεμβρίου 2019. Ανακτήθηκε στις 10 Σεπτεμβρίου 2022.
7. ↑  «Ben Wallace MP - Who is he?». *Politics.co.uk* (στα Αγγλικά). Ανακτήθηκε στις 10 Σεπτεμβρίου 2022.
8. ↑  «Political Thinking with Nick Robinson - The Ben Wallace One - BBC Sounds». *web.archive.org*. 20 Δεκεμβρίου 2019. Αρχειοθετήθηκε από το πρωτότυπο στις 20 Δεκεμβρίου 2019. Ανακτήθηκε στις 10 Σεπτεμβρίου 2022. CS1 maint: Unfit url (link)
9. ↑  «Ben Wallace | IPSA». *Independent Parliamentary Standards Authority*. Ανακτήθηκε στις 10 Σεπτεμβρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 108031262
* LCCN: no2010037463
* GND: 1249764610

 |

 |